CELEX: 52021DP0232
Language: el
Date: 2021-05-18 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό της Επιτροπής, της 24ης Μαρτίου 2021, για την τροποποίηση των κατ’ εξουσιοδότηση κανονισμών (ΕΕ) αριθ. 1003/2013 και (ΕΕ) 2019/360 σε σχέση με τα ετήσια εποπτικά τέλη που επιβάλλει η Ευρωπαϊκή Αρχή Κινητών Αξιών και Αγορών στα αρχεία καταγραφής συναλλαγών για το 2021 (C(2021)01874 — 2021/2617(DEA))

12.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/249
            
         
      P9_TA(2021)0232
      Απόφαση περί μη διατύπωσης αντίρρησης σε κατ’ εξουσιοδότηση πράξη: Ετήσια εποπτικά τέλη που επιβάλλει η ΕΑΚΑΑ στα αρχεία καταγραφής συναλλαγών για το 2021
      Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό της Επιτροπής, της 24ης Μαρτίου 2021, για την τροποποίηση των κατ’ εξουσιοδότηση κανονισμών (ΕΕ) αριθ. 1003/2013 και (ΕΕ) 2019/360 σε σχέση με τα ετήσια εποπτικά τέλη που επιβάλλει η Ευρωπαϊκή Αρχή Κινητών Αξιών και Αγορών στα αρχεία καταγραφής συναλλαγών για το 2021 (C(2021)01874 — 2021/2617(DEA))
      (2022/C 15/38)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2021)01874),
               
            
                  —
               
               
                  έχοντας υπόψη την με ημερομηνία 25 Μαρτίου 2021 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 11 Μαΐου 2021 επιστολή της Επιτροπής Οικονομικής και Νομισματικής Πολιτικής προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (1), και ιδίως τα άρθρα 72 παράγραφος 3 και 82 παράγραφος 6 αυτού,
               
            
                  —
               
               
                  έχοντας υπόψη τον κανονισμό (ΕΕ) 2015/2365 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, περί διαφάνειας των συναλλαγών χρηματοδότησης τίτλων και επαναχρησιμοποίησης, και περί τροποποιήσεως του κανονισμού (ΕΕ) αριθ. 648/2012 (2), και ιδίως το άρθρο 11 παράγραφος 2 και το άρθρο 30 παράγραφος 5 αυτού,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Οικονομικής και Νομισματικής Πολιτικής,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 18 Μαΐου 2021,
               
            
                  Α.
               
               
                  λαμβάνοντας υπόψη ότι η Ευρωπαϊκή Αρχή Κινητών Αξιών και Αγορών (ΕΑΚΑΑ) αδειοδοτεί τα αρχεία καταγραφής συναλλαγών και ελέγχει τη συμμόρφωσή τους με τις σχετικές ρυθμιστικές απαιτήσεις· λαμβάνοντας υπόψη ότι τα αρχεία καταγραφής συναλλαγών καταβάλλουν στην ΕΑΚΑΑ εφάπαξ τέλος καταχώρισης και ετήσιο εποπτικό τέλος· λαμβάνοντας υπόψη ότι, από την 1η Ιανουαρίου 2021, το τοπίο των αρχείων καταγραφής συναλλαγών της Ένωσης έχει μεταβληθεί σημαντικά, επειδή μόνο δύο από τα τέσσερα αρχεία καταγραφής συναλλαγών που είχαν την έδρα τους στο Ηνωμένο Βασίλειο πριν από την 1η Ιανουαρίου 2021 έχουν μεταφέρει τις δραστηριότητές τους στην Ένωση προκειμένου να συνεχίσουν να παρέχουν εκεί τις υπηρεσίες τους με τη δημιουργία νέων οντοτήτων, γεγονός που έχει καταστήσει την υφιστάμενη μεθοδολογία υπολογισμού των τελών μη συμβατή με τις ισχύουσες αρχές όσον αφορά τον υπολογισμό των τελών·
               
            
                  Β.
               
               
                  λαμβάνοντας υπόψη ότι, προκειμένου να διασφαλιστεί ότι όλα τα αρχεία καταγραφής συναλλαγών της Ένωσης καταβάλλουν εποπτικά τέλη που είναι ανάλογα του πραγματικού κύκλου εργασιών τους στην Ένωση το 2021, έχει προστεθεί ένα νέο άρθρο σε έκαστο των δύο κατ’ εξουσιοδότηση κανονισμών για να καθοριστεί συγκεκριμένη περίοδος αναφοράς για τον υπολογισμό του κύκλου εργασιών που θα αποτελέσει τη βάση για τον υπολογισμό των ετήσιων τελών που καταβάλλονται από τα αρχεία καταγραφής συναλλαγών στην ΕΑΚΑΑ το 2021, ούτως ώστε να αποτυπωθούν καλύτερα οι αλλαγές που έχουν επέλθει στο τοπίο των αρχείων καταγραφής συναλλαγών της Ένωσης·
               
            
                  Γ.
               
               
                  λαμβάνοντας υπόψη ότι ο κατ’ εξουσιοδότηση κανονισμός θα πρέπει να τεθεί επειγόντως σε ισχύ προκειμένου να παρασχεθεί στα αρχεία καταγραφής συναλλαγών της Ένωσης μια αξιόπιστη νομική βάση για τις δραστηριότητές τους και η αναγκαία σαφήνεια για τον σχεδιασμό του προϋπολογισμού τους, καθώς και για να ελαχιστοποιηθεί κατά το δυνατόν κάθε δυνητικός αντίκτυπος στη δραστηριότητά τους συνεπεία του διαφορετικού υπολογισμού σε σύγκριση με το 2020·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 201 της 27.7.2012, σ. 1.
      
         (2)  ΕΕ L 337 της 23.12.2015, σ. 1.